Document ID: /roh_data/filtered/fineweb-2-filterrobots_roh.jsonl.gz/27999

La regenza recumonda al Cussegl grond da refusar l'iniziativa chantunala dal pievel «Per ina chatscha etica che sa cumporta cun la natira». L'iniziativa haja in fundament critic envers la chatscha. Ella sa drizzia da princip cunter la chatscha sco instituziun.
Effectivamain mettia l'iniziativa en dumonda il sistem da chatscha actual. A medem temp na cuntanschia ella dentant betg las atgnas finamiras da la protecziun dals animals mamma e dals animals giuvens ed er betg da prolungar ils temps da schanetg – argumentescha la regenza grischuna.